# Karlos III.a Nafarroakoa

Karlos III.a Nafarroakoa (Mantes, 1361eko uztailaren 22 – Erriberri, 1425eko irailaren 8), ezizenez Karlos Noblea, Nafarroako errege (1387-1425), Évreuxko konde (1387-1404) eta Nemoursko dukea (1404-1425) izan zen.

## Biografia

Evreux etxekoa, Karlos II.aren semea zen. Ama, berriz, Joana Valoisekoa zuen. 1378an, Nafarroako infantea zela, aitak aginduta, Karlos V.a Frantziakoarekin negoziatzeko enbaxada zuzendu zuen. Karlosek infantea atxilotu zuen, eta Nafarroak Frantzian zituen lurraldeak bahitzea erabaki; Cherbourg menperaezina besterik ez zen onik atera. Egindako itaunketan, agerian geratu ziren Karlos II.ak Logroño hiribildua lortzearren egindako prestaketak. Frantziarrek Henrike II.a Gaztelakoari jakinarazi zioten, eta hark Nafarroako Erresumaren inbasioa agindu zuen, eta Karlos II.a Brionesko ituna sinatzera behartu. Karlos 1380an askatu zuten.
Infanteak 1375ean Leonor Gaztelakoa, Henrike II.a Gaztelakoaren alaba, ezkondu zuenez, erresuma bien arteko eztabaidak bukatu ziren. Ezkontza-ituna egin eta gero, errege bien arteko adiskidetasuna sortu zen, gerora Joanes I.a eta Henrike III.a erregeekin iraungo zuena.
Bere aita ez bezala, Nafarroan bizi izan zen, eta barne politikan modernizatze aldaketak egin zituen, hala nola Nafarroako Foru Orokorra. Karlos III.aren erregealdian Iruñeko hiru burguek (Nabarreria, San Nikolas eta San Zernin) bat egin zuten. Horretarako 1423an Batasun Pribilegioa sinatu zuen. 1413an, Gortea edo Epaitegi Gorena bultzatu zuen.

### Kanpo harremanak

Garai hartako krisialdi ekonomikoak eta gizartearen aristokraziartzeak (alboko Aragoiko Erresuman bezala) Karlos III.aren kanpo politikan bakea bilatzea eta Nafarroako egoera kontuan hartzea bultzatu zuten.
Gaztela, Aragoi, Frantzia eta Ingalaterrarekiko harremanak lasaitzen saiatu zuen, lankidetza, Avignongo Aita Sainduen alde egitea eta elkar ezkontzak bultzatuz. Emanuel II.a Paleologo Bizantzioko enperadorearen opari diplomatikoa jaso zuen 1401an, Iruñeko katedralean egindako zeremonia batean: Iruñeko Lignum crucisa, harrezkero Iruñean gordea.
Aragoirekin harremanak estutzeko asmotan, Karlos III.aren alaba nagusi Blankak Martin I.a Siziliakoa (1402) ezkondu zuen.
Granadaren aurkako gudetan parte hartu zuen, Gaztelako Erresumarekin batera. Joanes infantea, Fernando I.a Aragoikoaren semea, Isabel eta Blankarekin (1412) ezkondu zuen.
Era berean, Karlosen arreba Joana Nafarroakoak Henrike IV.a Ingalaterrakoa ezkondu zuen.
Frantzian, Foix leinuarekin harremanak estutu zituen. Aitaren politika zabalkorra Frantzian lagatzeak Evreux leinua euskaldundu zuen. 1404ko Parisko Ituna Karlos VI.a Frantziakoa izandako eztabaidak konpondu zituen, nafarrek Xanpainan eta Brien izandako feudoei uko eginez. Bere administrazio buruzagi nagusiak ere nafarrak ziren.
1423an, tronuaren oinordekoarentzat Vianako Printzea titulua eratu zuen; lehendabiziko printzea haren iloba Karlos izan zen. Lehen 1415ean, Blanka bere oinordekoa norekin ezkonduko zen auzia izan zuen. Foixtarrek Joana lehen alabaren alarguna hautagai moduan aurkeztu zuten, Joanes I.a Foixkoa hain zuzen ere. Fernando I.a Aragoikoak, berriz, bere bigarren semea zen Joanes proposatu zuen. Erregeak, frantziar eta aragoiarren arteko zalantza honetan, aragoiarren alde egin zuen. Erriberrin (1419ko azaroaren 6a) eta Guadalajaran (1420ko otsailaren 18a) adostutako ezkontza-itunaren baldintzak honakoak ziren: Blankak eta bere ondorengoek tronua (eta baita Nemoursko konderria ere) jarauntsiko zituen, Erresuma atzerritar batek ezin izango zuen Nafarroako inolako eskualderik bereganatu eta Erresumako karguak nafarrak izango ziren. Horrela Trastamaratarrek Erresuma bereganatuko zukeen baina independentzia mantenduz.
Errege bakezalea eta adiskidetzailea izateagatik jarri zioten 'Noblea' ezizena. Arteak bultzatu zituen, Iruñeko katedral gotikoa bukatu, eta Tafalla eta Erriberrin jauregiak eraiki. Erriberrin bertan hil zen 1425ean. Iruñeko katedralean lurperatu zuten.
Haren omenez 1997tik aurrera Nafarroako Gobernuak Karlos III.a Noblearen Gurutzea izeneko saria ematen du.

## Ezkontza eta seme-alabak

1375eko maiatzaren 27an ezkondu zen Gaztelako errege Henrike II.aren Leonor alabarekin. Ondoko haurrak izan zituzten:
* Zuria (1385/91 - 1441), Joanes II.aren emaztea.
* Elisabet, (1395 - 1435), 1419an Joanes IV.a Armagnacekoarekin ezkondu zena.
* Beatriz, (1392 - 1407ko abenduaren 14) Jakue II.a La Marchekoa kondearekin ezkondu zena.
* Joana, (1382 - 1413), lehendabiziko Leringo kondesa, Luis II.a Beaumontekoarekin ezkondu zena.
* Maria, (1388 - 1425)
* Margarita, (1390 - 1403)
* Karlos, (1397ko abuztuaren 15 - 1402ko abuztuaren 12)
* Luis, (1402ko apirila - 1402ko urria)
Maria Miguel Espartza maitalearekin zenbait sasikume ere izan zituen:
* Joana, 1396an Eneko Ortiz Zuñigarekin ezkondu zena.
* Lantzelot (1386 aldean — 1420ko urtarrilaren 8a), Iruñeko elizbarrutiko bikario orokorra 1408 eta 1420 bitartean.
* Godofredo, Cortesko kondea, Teresa de Arellanorekin ezkondu zena.
* Leonel, 1441 eta gero hila.
* Maria, moja.
Zuhaitz genealogikoa :
Joana Nafarroakoa
Beatriz Nafarroakoa
Eleanor of Bourbon-La Marche
Lancelot Nafarroakoa
Martin of Aragon, Heir of Sicily
Karlos IV.a Nafarroakoa
Filipe III.a Nafarroakoa
Zuria I.a Nafarroakoa
Karlos II.a Nafarroako erregea
Zuria II.a Nafarroakoa
Joana II.a Nafarroakoa
Godofredo Nafarroakoa
Karlos III.a Nafarroako erregea
Leonor I.a Nafarroakoa
Joanes II.a Frantziakoa
Joana Frantziakoa
John V, Count of Armagnac
Bonne de Luxembourg
Charles I, Count of Armagnac
Elisabet Nafarroakoa
Isabel of Armagnac
Karlos Nafarroakoa (1397-1402)
Eleonor of Armagnac
Luis Nafarroakoa
Marie of Armagnac
Juana bâtarde de Navarre
Diego Lopez de Zúñiga, 1.Conde de Nieva :

## Monumentuak

* Karlos III.a Noblearen monumentua, Iruñea
* Karlos III.a Noblearen bustoa, Tuterako plaza zaharrean.

## Erreferentziak

* ↑ Euskaltzaindia. 192. araua: Iruñeko eta Nafarroako Erresumako errege-erreginen izenak. .
* 1 2 Charles III. in: Encyclopædia Britannica. 2011-11-10.
* ↑ Michaud, Joseph Fr.; Michaud, Louis Gabriel. (1854). Biographie universelle ancienne et moderne. Desplace, 560 or..
* ↑ Herreros Lopetegi, Susana. (1993). Navarra en la órbita francesa. in: Historia Ilustrada de Navarra. Iruñea: Diario de Navarra ISBN 84-604-7413-5..
* ↑ Darst, David H.. (2002). Pérez, Janet; Ihrie, Maureen eds. Leonor de Navarra (1350-1415), Queen of Navarre. in: The Feminist Encyclopedia of Spanish Literature: A-M. Westport: Greenwood Publishing Group.
* ↑ Amama Joana II.a Nafarroakoak sortua.
* ↑ (Gaztelaniaz) Arigita, M.. (1911). El «Lignum Crucis» de la Catedral de Pamplon. Iruñea: Boletín de la Comisión de Monumentos. Históricos y Artísticos de Navarra, 123-126 or..
* ↑ Valente, Claire. (2002). Fritze, Ronald H.; Robison, William Baxter eds. Joan of Navarre (c.13750-1437). in: Historical Dictionary of Late Medieval England, 1272-1485. Westport: Greenwood Publishing Group.
* 1 2 Suárez Fernández, Luis. (1985). Fernando el Católico y Navarra: el proceso de incorporación del reino a la Corona de España. Madril: Ediciones Rialp, 41-42 or..
* ↑ Agapito y Revilla, Juan. (1921). Casamiento de D.ª Juana hija natural de D. Carlos III. .
* ↑ Castro Álava, José Ramón. (1983). Carlos III el Noble. I. G. Castuera, Nafarroako Foru Aldundia, 14 or. ISBN 84-235-0104-3..

## Bibliografia

* (Italieraz) A. Coville, Francia, La guerra dei cent'anni (fino al 1380), «Storia del mondo medievale» liburuan, VI. liburukia, 1999, 608-641. orr.
* (Italieraz) Guillaime Mollat, I papi di Avignone e il grande scisma, «Storia del mondo medievale» liburuan, VI. liburukia, 1999, 531-568. orr.

## Kanpo estekak

* (Alemanez) genealogie-mittelalter.de
* (Ingelesez) www.genealogics.org
* Datuak: Q358365
* Multimedia: Charles III of Navarre / Q358365